Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 19/12/8802	Košice I, 29.3.2012
EEČ : 2-63-74-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: mechanik opravár chladiaren.zariadení
Skutková veta:
v XXXXX dňa 10.12.2011 v čase okolo 00.30 hod. v XXXXX XXXXX na ul. XXXXX fyzicky napadol poškodeného XXXXX tak, že ho päsťou udrel do pravej oblasti tváre, čím mu spôsobil pomliaždenie mäkkých tkanív tváre vpravo, v okoloočnicovej a podočnicovej oblasti s okoloočnicovou a podočnicovou krvnou podliatinou a s nakrvácaním pod spojovku pravého oka, tržno-pomliaždenú ranu na tvári vpravo v podočnicovej oblasti, zlomeninu prednej steny čeľuste vpravo, poškodenie podočnicového nervu vpravo, pomliaždenie nosa s nakrvácaním z nosa, pomliaždenie mäkkých tkanív na čele a v pravej spánkovej oblasti a otras mozgu ľahkého stupňa s dobou liečenia a práceneschopnosti v trvaní 16 dní

Podľa § 216 ods. 3 Tr. poriadku ukladám obvinenému XXXXX, aby v priebehu skúšobnej doby uhradil poškodenému XXXXX, bytom XXXXX, ul. XXXXX spôsobenú škodu, na základe uznania dlhu zo dňa 27.03.2012 a dohody o splátkach. 
Podľa §216 odsek 2 Trestného poriadku je určená obvinenému skúšobná doba v trvaní 15 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Policajný orgán Obvodného oddelenia PZ XXXXX-XXXXX uznesením zo dňa 04.01.2012 sp. zn. XXXXX začal trestné stíhanie a následne uznesením zo dňa 26.01.2012 vzniesol obvinenie XXXXX za prečin ublíženia na zdraví podľa § 156 ods. 1 Trestného zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený v prípravnom konaní vyhlásil, že skutok spáchal a súhlasil, aby trestné stíhanie  bolo  voči  nemu  v  prípravnom  konaní  podmienečne zastavené a súčasne počas 
mediačného konania uznal dlh poškodeného vo výške XXXXX a dohodol sa na jeho úhrade v splátkach.

	V priebehu skráteného vyšetrovania boli vypočutí poškodený XXXXXa, svedkovia XXXXX, XXXXX, XXXXX, XXXXX, XXXXX, ktorých  výpovede spolu s  ďalšími zabezpečenými listinnými dôkazmi preukazujú trestnú činnosť obvineného.

	V zmysle ustanovenia § 216 ods. 1 písm. a, b, c / Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Skúšobná doba sa začína právoplatnosťou uznesenia o podmienečnom zastavení trestného stíhania ( § 216 ods. 2 Tr. poriadku ).

	Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje ( § 217 ods. 1 Tr. poriadku ).

	Obvinený XXXXX svojim konaním spôsobil škodu XXXXX vo výške XXXXX ktoré predstavuje bolestné, pričom dňa 27.03.2012 uzavrel s poškodeným dohodu o uznaní a splácaní dlhu v mesačných splátkach po XXXXX počnúc mesiacom XXXXX Z  miesta bydliska je obvinený  hodnotený všeobecne, priestupkovo bol riešený štyrikrát, ale na úseku dopravy a doposiaľ nebol súdne trestaný.

	S poukazom na osobu obvineného, priznanie sa k trestnému činu, spôsobu náhrady škody boli splnené všetky podmienky na podmienečné zastavenie trestného stíhania v zmysle citovaného ustanovenia. Podľa § 216 ods. 2 Tr. poriadku bola obvinenému stanovená skúšobná doba v trvaní 15 mesiacov.

Poučenie:
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru XXXXX I.                          Sťažnosť má odkladný účinok

Mgr. Jozef Stanko
prokurátor